林作

林作係香港藝人、保險經紀同前大律師，大狀清洪徒弟。佢住緊半山區麥當勞道3,400呎豪宅。而家佢喺夢想沙龍娛樂文化有限公司旗下藝人，亦做埋主板上市公司汛和嘅執行董事，處理上市公司法規同埋做策略顧問。

簡歷
林作初中就去咗英國升學，先後就讀King's School Ely、哈羅公學同牛津大學基督堂學院數學系，副修哲學。

2011年拎咗牛津文學士學位。其後喺牛津大學拎咗文學碩士，而且喺倫敦法律學院拎咗法律深造文憑。

2013年返香港喺香港大學拎咗法學碩士，期間佢拎咗大律師公會頒發嘅沈澄紀念獎學金。

2015年4月，林作正式成為香港執業大律師，並於香港最老牌大律師樓之一嘅張奧偉大律師事務所執業。同年佢以獨立名義參選區議會選舉黃大仙龍星選區，最後得到2640票，以334票之差輸畀競逐連任嘅譚香文。

2016年，林作同麥明詩宣稱已經分開咗，但有啲人覺得佢哋轉玩地下情 。

2017年，林作簽約夢想沙龍娛樂文化有限公司成為旗下藝人，以諧星路線在演藝界發展。

2017年2月，佢放棄做大律師，加盟遵理集團，任教同發展英文課程，包括雅思、學院英語同埋職業英語，亦會兼任遵理旗下海外升學單位嘅海外升學顧問同多媒體創意工作。

2020年4月，佢轉行賣保險，加入保誠保險。

2021年，林作同人稱「香港電競之父」嘅鍾培生引發網上罵戰，之後畀對方挑機搞咗個「培生擂台：無敵盃」，兩人喺擂台上面打拳決一勝負，最後林作輸點數。

2023年6月，林作喺社交平台對鑽石山荷里活廣場斬人案「抽水」，引起大量網民批評佢冷血，兩日後畀保誠保險炒魷。

演出作品

網絡電影 
2017年：《來自前度的紅色炸彈》
2017年：《江湖三傻》
2017年：《奪命追兇》

舞台劇 
2018年：《蓉姐做的湯圓》

電視節目  
2018年：《兄弟幫》嘉賓

電視節目  
2017年：晚吹《總有一件喺左近》
2017年：晚吹《KO KOL》主持
2017年：《超低能特攻隊》第1個禮拜嘉賓
2017年：晚吹《有病有真相》
2021年：《有酒今晚吹》
2021年：《克服他她它》
2021年：《七救星》

電視節目 
2018年：《百萬富翁2018》第1集嘉賓
2018年：《A1 尊訪站》嘉賓

電視節目 
2017年：《何家姐妹何家餐》第一集嘉賓

電視節目 
2018年：《一站到底》參賽者

網絡節目 
2018年：《飲食男女 - 麥玲玲 x 林作十九區搵食》主持

音樂作品

歌曲 

2018年：《最簡單情歌》- 演唱：林作、黃意雅

出版書籍
 2017年《讀完這本書，你會曉用英文追女仔 - Matering the Art of Seduction in English》
 2018年《林作雅思必備詞彙 - Jolam's Necessary & Sufficient Vocabulary》- 2018 書展出版

香港大律師
香港電視節目主持人
作